ΓΡΑΠΤΗ ΕΡΩΤΗΣΗ E-2647/97 υποβολή: Richard Howitt (PSE) προς την Επιτροπή (1 Σεπτεμβρίου 1997)

Θέμα: Δεσμεύσεις ζυθοποιΐας - Inntrepenuer Pub Company Ltd

Οι μισθωτές της «Inntrepenuer Pub Company Ltd» και ομοειδείς εταιρείες στην εκλογική μου περιφέρεια συμφώνησαν με την Inntrepenuer με βάση την αποδέσμευση το 1998 των επιχειρήσεών τους και υπό την προϋπόθεση ότι η δεσμευτική συμφωνία θα τους επιτρέπει εκπτώσεις, στήριξη και εκχωρήσεις που θα αντισταθμίζουν τις απώλειες από εκπτώσεις που διατίθενται στην «ελεύθερη» αγορά. Η Inntrepenuer υπαναχώρησε ως προς το μέρος της συμφωνίας να ελευθερώσει τα δεσμευμένα σπίτια, ενώ οι μισθωτές δεν ωφελήθηκαν από εμπορική άποψη από τις ρυθμίσεις, αντιθέτως στην πραγματικότητα υπέστησαν σημαντικό πλήγμα σε σύγκριση με όσους εμπορεύονται στην ελεύθερη αγορά.

Υπό τις ανωτέρω συνθήκες, μπορεί μήπως η Επιτροπή να βεβαιώσει ότι, προκειμένου να διασφαλίσει δίκαιες και ανταγωνιστικές συνθήκες εμπορίας, θα απορρίψει την αίτηση της Inntrepenuer Pub Company Ltd για να τύχει ειδικής εξαίρεσης από τα οριζόμενα στο άρθρο 85 παράγραφος 1 της Συνθήκης της Ρώμης;

Απάντηση του κ. Van Miert εξ ονόματος της Επιτροπής (16 Σεπτεμβρίου 1997)

Η Inntrepreneur ζήτησε από την Επιτροπή να εξετάσει τις στερεότυπες συμβάσεις της. Σύμφωνα με την Επιτροπή, τέτοιου είδους συμβάσεις μίσθωσης, όπως και το μεγαλύτερο μέρος των στερεότυπων συμβάσεων που χρησιμοποιούνται στο Ηνωμένο Βασίλειο, δεν ικανοποιούν μία τεχνητή απαίτηση που περιλαμβάνεται στον κανονισμό της Επιτροπής αριθ. 1984/83/ΕΟΚ σχετικά με την εφαρμογή του άρθρου 85, παράγραφος 3 της Συνθήκης σε κατηγορίες συμφωνιών αποκλειστικής αγοράς, τις ονομαζόμενες «συμφωνίες αποκλειστικής διανομής» ((ΕΕ L 173 της 30.6.1983. )). Το πρόβλημα αφορά τη διατύπωση, στη σύμβαση, της υποχρέωσης αγοράς μπύρας ανά τύπο, και όχι ανά μάρκα.

Στο πλαίσιο της εξέτασης για το κατά πόσο τέτοιου είδους συμβάσεις μπορούν να τύχουν απαλλαγής βάσει ειδικής απόφασης της Επιτροπής, πρέπει να ελεγχθεί εάν πληρούνται όλες οι προϋποθέσεις που προβλέπονται στο άρθρο 85, παράγραφος 3 της συνθήκης ΕΟΚ. Κατά την εξέταση αυτή η Επιτροπή, χρησιμοποιώντας μέσους όρους των στοιχείων, λαμβάνει υπόψη τη συνολική επίπτωση που προκαλεί το δίκτυο των εν λόγω στερεότυπων συμβάσεων μίσθωσης. Στο πλαίσιο αυτό η Επιτροπή εξέτασε, βασιζόμενη κυρίως σε έκθεση του «Office of fair trading», τη διαφορά τιμής μεταξύ του επιχειρηματία που έχει συνάψει τέτοιου είδους σύμβαση και του «ελεύθερου», μεμονωμένου επιχειρηματία. Συνεπώς, η εξέταση της Επιτροπής επικεντρώθηκε, στην περίπτωση της Inntrepreneur, σε όλο το δίκτυο των συμβάσεων μίσθωσης. Για το λόγο αυτό η Επιτροπή βασίστηκε στη μέση διαφορά μεταξύ των τιμών πώλησης βάσει της σύμβασης και των ελεύθερων τιμών που εφαρμόζονται απευθείας από την Courage, η οποία εν τω μεταξύ μετονομάστηκε σε Scottish Courage. Ο ίδιος μέσος όρος χρησιμοποιήθηκε για τον υπολογισμό των αντισταθμιστικών οφελών.

Όλες οι αξιώσεις που προέβαλε η Inntrepreneur θα εξεταστούν ενδελεχώς από την Επιτροπή 7 θα ληφθούν υπόψη μόνον εφόσον ο τυπικός επιχειρηματίας που δεν έχει συνάψει τέτοιου είδους σύμβαση δεν έχει πρόσβαση στα ίδια πλεονεκτήματα. Από την άποψη αυτή, το νέο καθεστώς «RetailLink» που καθιερώθηκε από την Inntrepreneur τροποποιεί σημαντικά την προηγούμενη κατάσταση στο επίπεδο της διαφοροποίησης των τιμών και των αντισταθμιστικών οφελών 7 η τροποποίηση αυτή έγινε μετά την άδεια που χορήγησε το Υπουργείο Εμπορίου και Βιομηχανίας στην Inntrepreneur να αποδεσμευτεί από τις αναληφθείσες υποχρεώσεις στο πλαίσιο προηγούμενων συμφωνιών. Η Inntrepreneur κοινοποίησε τη νέα συμφωνία αποκλειστικής πώλησης τον Μάρτιο του 1997.

Η Επιτροπή προτίθεται κατά τις προσεχείς εβδομάδες να δημοσιεύσει τα προκαταρκτικά αποτελέσματα από την εξέταση της εν λόγω περίπτωσης.